Poduzetnički centar Vrgorac uskoro će predstaviti realizaciju projekta “Misli globalno, kupuj lokalno” – mobilne aplikacije “Kupuj domaće“. Predstavljanje će se održati u Poduzetničkom centru Vrgorac (Hrvatskih velikana 62, Vrgorac), 3. prosinca 2018. godine s početkom u 10 sati.

1 od 3

Aplikaciju možete skinuti ovdje.

Putem ove sjajne aplikacije, prve takve vrste na ovim prostorima, možete jednostavno pronaći domaće OPG proizvode: voće, povrće, med, maslinovo ulje itd. Također, moguće je kontaktirati lokalne OPG djelatnike i napraviti narudžbu”

Aplikacija Kupuj domaće – OPG voće i povrće je rezultat rada na projektu “Misli globalno, kupuj lokalno”. Projekt „Misli globalno, kupuj lokalno“ osmišljen je kako bi se potaknula kupnja domaćih poljoprivrednih proizvoda. Jedan od glavnih ciljeva projekta je prezentacija domaćih proizvoda lokalnih proizvođača voća, povrća, meda, maslinova ulja, mesa te prerađevina poput pekmeza, vina, likera i sličnih proizvoda mahom iz proizvodnje lokalnih obiteljskih poljoprivrednih gospodarstava i obrta domaćim i lokalnim kupcima i kupcima s područja Makarske rivijere.

– Objedinjavanjem raspoloživih proizvoda i količina pod okriljem web stranice i android aplikacije, pokušat ćemo zajednički nastupiti na širem tržištu – poručuju iz Poduzetničkog centra Vrgorac.

Aplikacija već daje prve rezultate!

Web stranica i aplikacija već daju prve rezultate. Poduzetnički centar Vrgorac primio je zahvalu od strane nositelja OPG-a koji je registriran u bazi podataka. Gospodin je zahvaljujući aplikaciji/web stranici ugovorio cjelokupnu prodaju suhih smokava!